Такім чынам кальцаванне птушак можа мець зусім іншую дату нараджэння. Людзі параўнальна даўно хацелі ведаць больш пра пералёты ды іншыя бакі жыцця птушак. Так, знакаміты амерыканскі натураліст і мастак Джон Джэймс Ад’юбон (1785-1851) у 1803 годзе, каб пазбегнуць немінучага прызыву ў французкую армію, быў пасланы ў Амерыку, дзе і пачаў вывучаць і даследаваць мясцовых птушак. Менавіта там, ля Філадэльфіі, ён правёў першыя ў Амерыцы эксперыменты па “кальцаванню” птушак. Ён завязваў вяровачкі на нагах усходніх кнігавак і так убачыў, што гэтыя птушкі вяртаюцца гнездаваць штогод у тое самае месца.